શહેર પોલીસ દ્વારા પોતાના અધિકારીને પોતાની કામગીરી બતાવવા માટે અવાર નવાર રોમિયો ડ્રાઈવ કરવામાં આવે છે, જેમાં ગભરુ સમાજના યુવક યુવતીઓને ત્રાસ આપવામાં આવતો હોવાની બૂમ ઘણા લાંબા સમયથી ઉઠી છે. ગુરુવારના પણ એવી જ એક ઘટના બની હતી, જેમાં ખેંગાર પાર્કમાં સાંજે 7 વાગે યુવક યુવતી બેઠા હતા. જેમની પાસે સાદા ડ્રેસમાં મહિલા પોલીસ યુવક યુવતી પાસે ઉભા રહ્યા ત્યારબાદ પુરુષ પોલીસ આવ્યા હતા. જેમણે યુવક યુવતની કહ્યું કે તમારે અહીં ન બેસવું જોઈએ, જેથી યુવક યુવતીએ કહ્યું કે અમારી સગાઈ થઈ ગઈ છે. અમે કશું ખોટું નથી કરતા. ફરવા આવતા અન્ય લોકોની જેમ જ બેઠા છીએ.